Publication: Magyar Közlöny
Issue: MK-2002-37 (Year: 2002, Number: 37)
Era: 1990-2004
Section: 1998. évi XIX. törvény
Paragraph Index: 663

(2) Az államtitokról és a szolgálati titokról szóló törvényben meghatározott minõsítõ, illetve titokbirtokos szerv biztosítja, hogy az (1) bekezdésben felsoroltak a büntetõeljárás során általuk megismerhetõ államtitkot, illetõleg szolgálati titkot akkor is megismerhessék, ha a megismerés külön jogszabályban meghatározott feltételei a felsoroltaknál nem állnak fenn. Ebben az esetben az eljáró bíróság, ügyész, illetõleg nyomozó hatóság az érintetteket figyelmezteti, hogy az államtitkot, illetõleg a szolgálati titkot kötelesek megtartani, a figyelmeztetés kiterjed az államtitok, illetõleg a szolgálati titok megsértésének következményeire is. A figyelmeztetést jegyzõkönyvbe kell foglalni.

Source: https://magyarkozlony.hu/hivatalos-lapok/bd7478ffffbae9112c161809649b56f98c207845/dokumentumok/8d6dab07661f506020a155e1e1d7a272b024f154/letoltes